UTORAK, 31.3.

**VJERONAUK**

**Utorak,31.03.2020. i petak, 03.04.2020.**

Učenici trebaju pročitati tekst u udžbeniku str. 72. i 73. te riješiti radnu bilježnicu na str. 64 i 65.

**PRIRODA I DRUŠTVO**

Pročitaj u bilježnici što smo prošli puta zapisali o vodama stajaćicama, a zatim otvori udžbenik na str. 56 i 57. Velika slika prikazuje baru te raznolike biljke i životinje. Danas ćemo pobliže upoznati živi svijet voda stajaćica. Prouči sliku u udžbeniku, pogledaj prezentaciju koju ti šaljem, a zatim u bilježnicu zapiši:

 Živi svijet u stajaćicama

Biljke uz obalu: trska, rogoz, šaš, žuta perunika

Biljke na površini vode i u vodi: lopoč, lokvanj, krocanj, vodena kuga

Životinje u vodi stajaćici: puž barnjak, vodeni pauk, šaran, som, štuka, pijavica

Životinje uz vodu stjaćicu: bjelouška, kornjača, žaba

Kukci: komarac, vretence, obrubljeni kozak

Ptice: divlja patka, roda, čaplja

\*Ako želiš, možeš napraviti umnu mapu živog svijeta stajaćica i nacrtati neke od ovih biljaka i životinja.

**MATEMATIKA**

Udžbenik str. 96 i 97

ZNAM – ponovimo dijeljenje i dijeljenje zbroja brojem

Danas ćemo naučiti dijeliti dvoznamenkasti broj jednoznamenkastim brojem s ostatkom.

Pogledajmo problemsko pitanje u udžbeniku, str. 96.

Mirna želi podijeliti 17 pikula četvorici svojih prijatelja, ali tako da svatko dobije jednako.

Kako će to učiniti?

17 : 4 = ?

Broj 17 nije djeljiv s 4.

Potražit ćemo prvi broj manji od 17 koji je djeljiv brojem 4.To je broj 16.

16 podijeljeno s 4 je 4.

4 puta 4 je 16 i do 17 je ostalo 1.

Zapisujemo:

17 : 4 = 4 i ostatak 1 jer je 4 · 4 = 16 + 1 = 17

Svaki je prijatelj dobio 4 pikule, a Mirni je ostala još 1 pikula.

Pokušajmo i ovo:

Koliko je 14 : 3 = 21 : 4 = 35 : 4 = 53 : 9 =

Kada broj nije djeljiv nekim brojem, trebamo potražiti prvi najmanji broj djeljiv tim brojem.

Ostatak dijeljenja mora biti manji od djelitelja.

Zapiši u bilježnicu:

|  |
| --- |
| **Dijeljenje dvoznamenkastoga broja** **jednoznamenkastim brojem s ostatkom**17 : 4 = 4 i ostatak 1 jer je 4 · 4 = 16 + 1 = 17Kada broj nije djeljiv nekim brojem, trebamo potražiti prvi najmanji broj djeljiv tim brojem.Ostatak dijeljenja mora biti manji od djelitelja.14 : 3 = 4 i ostatak 2 jer je 4 · 3 = 12 + 2 = 1421 : 4 = 5 i ostatak 1 jer je 5 · 4 = 20 + 1 = 2135 : 4 = 8 i ostatak 3 jer je 3 · 4 = 32 + 3 = 3553 : 9 = 5 i ostatak 8 jer je 5 · 9 = 45 + 8 = 53 |

**TZK**

Vježbaj s našim poznatim sportašima na HRT 3, a ako imaš vijaču – vježbaj preskakanje vijače!

**ENGLESKI JEZIK**

Plan ploče:

DO YOU LIKE…?

He likes – on voli

She likes – ona voli

Dancing – plesati

Skateboarding – skejtati

Playing tennis – igrati tenis

Playing basketball – igrati košarku

Playing computer games – igrati igrice

Do you like… ? voliš li…?

Yes, I do. – Da, volim.

No, I don`t. – Ne, ne volim.

Pogledaj sliku u udžbeniku na str. 41 i odgovori na pitanja punim rečenicama.

Primjer:

1. Who likes swimming?

Mia likes swimming.

Riješi str. 53 u radnoj bilježnici.